pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-มท.1 เผยมติ ครม.ให้ '21ม.ค ของทุกปีเป็น วันความปลอดภัยของผู้ใช้ถนน' สั่งการผู้ว่าฯ ทุกจังหวัดจัดกิจกรรมเสริมสร้างจิตสำนึกอย่างต่อเนื่อง
วันพฤหัสบดีที่ 19 มกราคม 2566
19/01/2566
มท.1 เผยมติ ครม.ให้ '21ม.ค ของทุกปีเป็น วันความปลอดภัยของผู้ใช้ถนน' สั่งการผู้ว่าฯ ทุกจังหวัดจัดกิจกรรมเสริมสร้างจิตสํานึกอย่างต่อเนื่อง
มท.1 เผยมติ ครม.ให้ '21ม.ค ของทุกปีเป็น วันความปลอดภัยของผู้ใช้ถนน' สั่งการผู้ว่าฯ ทุกจังหวัดจัดกิจกรรมเสริมสร้างจิตสํานึกอย่างต่อเนื่อง
วันนี้ (19 ม.ค. 66) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะประธานกรรมการและผู้อํานวยการศูนย์อํานวยการความปลอดภัยทางถนน เปิดเผยว่า คณะรัฐมนตรีได้มีมติเมื่อวันที่ 17 มกราคม 2566 เห็นชอบกําหนดให้วันที่ 21 มกราคมของทุกปี เป็น "วันความปลอดภัยของผู้ใช้ถนน"
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า เพื่อให้การขับเคลื่อนดําเนินกิจกรรมเนื่องใน "วันความปลอดภัยของผู้ใช้ถนน" ของทุกจังหวัด เกิดการเสริมสร้างการรับรู้ความเข้าใจ ทําให้พี่น้องประชาชนเกิดความตระหนักรู้และมีส่วนร่วมในการเป็นส่วนสําคัญทําให้ถนนทุกเส้นทางปลอดภัยกับประชาชนทุกคน จึงได้สั่งการไปยังผู้ว่าราชการจังหวัดทุกจังหวัดในฐานะผู้อํานวยการศูนย์อํานวยการความทางถนนจังหวัด จัดกิจกรรม "วันความปลอดภัยของผู้ใช้ถนน" ในวันที่ 21 มกราคม 2566 สร้างการรับรู้ให้กับประชาชน รวมทั้งจัดกิจกรรมรณรงค์เพื่อกระตุ้นให้เกิดกระแสอย่างกว้างขวาง ต่อเนื่องเป็นประจําทุกเดือน และรณรงค์ในรูปแบบต่าง ๆ เพื่อให้เกิดการเสริมสร้างจิตสํานึกและวินัยจราจรรวมทั้งความปลอดภัยในการใช้รถใช้ถนนในกลุ่มเด็ก นักเรียน นักศึกษา เยาวชน ตลอดจนประชาชนในพื้นที่ เพื่อให้เกิดความตระหนักและมีจิตสํานึกด้านความปลอดภัยทางถนน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า กระทรวงมหาดไทยและศูนย์อํานวยการความปลอดภัยทางถนน มีความห่วงใยพี่น้องประชาชนผู้ใช้รถใช้ถนนทุกพื้นที่ จึงได้กําหนดมาตรการและแนวทางต่าง ๆ เช่น การบังคับใช้กฎหมาย ด้านกายภาพ และด้านอื่น ๆ ที่เกี่ยวข้อง เพื่อที่จะทําให้คนไทยทุกคนได้ปลอดภัยจากอุบัติเหตุ อันจะมีส่วนสําคัญที่จะทําให้จํานวนสถิติการเกิดอุบัติเหตุลดลง ทั้งยังเป็นการเสริมสร้างภาพลักษณ์ให้กับประเทศไทย ในการเป็นจุดหมายปลายทาง (destination) ของการท่องเที่ยวที่ปลอดภัยจากอุบัติเหตุ อันจะส่งผลให้เกิดการกระตุ้นเม็ดเงินทางเศรษฐกิจจากอุตสาหกรรมการท่องเที่ยวได้อีกด้วย
รัฐบาลไทย-ข่าวทำเนียบรัฐบาล-เกษตรยุคใหม่ทำไวทำจริง! ชาวนาขอบคุณที่ปรึกษารัฐมนตรีเกษตร “อลงกรณ์” และกรมชลประทาน
วันพุธที่ 18 มกราคม 2566
เกษตรยุคใหม่ทําไวทําจริง! ชาวนาขอบคุณที่ปรึกษารัฐมนตรีเกษตร “อลงกรณ์” และกรมชลประทาน
เกษตรยุคใหม่ทําไวทําจริง! ชาวนาขอบคุณที่ปรึกษารัฐมนตรีเกษตร “อลงกรณ์” และกรมชลประทาน แก้ปัญหาขาดแคลนน้ําทํานาได้รวดเร็วไม่ถึง 24 ชั่วโมงติดตั้งเครื่องสูบน้ําลงคลองท่าแร้งทันที
เกษตรยุคใหม่ทําไวทําจริง! ชาวนาขอบคุณที่ปรึกษารัฐมนตรีเกษตร “อลงกรณ์” และกรมชลประทาน แก้ปัญหาขาดแคลนน้ําทํานาได้รวดเร็วไม่ถึง 24 ชั่วโมงติดตั้งเครื่องสูบน้ําลงคลองท่าแร้งทันที
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า หลังจากกลุ่มเกษตรกรได้ยื่นหนังสือถึงตน เพื่อร้องขอให้นําเครื่องสูบน้ํามาเพิ่มการสูบน้ําจากแม่น้ําเพชรบุรีลงคลองท่าแร้งนอกเหนือจากการสูบด้วยสถานีสูบด้วยไฟฟ้า ที่ประตูน้ําท่าแร้ง เพื่อช่วยเหลือประชาชนและเกษตรกรชาวนาในตําบลท่าแร้ง ตําบลท่าแรงออก และตําบลบางขุนไทร ในอําเภอบ้านแหลม ซึ่งกําลังประสบภาวะขาดแคลนน้ําที่จะใช้ทํานา เมื่อวันที่ 16 มกราคม 2566 ที่ผ่านมา โดยตนได้รับปาก ที่จะเร่งแก้ไขปัญหาการขาดแคลนน้ําหลังจากรับหนังสือ พร้อมสั่งการให้นายสันต์ จรเจริญ ผู้อํานวยการโครงการส่งน้ําและบํารุงรักษาเพชรบุรี กรมชลประทาน ดําเนินการทันทีและเพียงไม่ถึง 24 ชั่วโมง กรมชลประทานได้นําเครื่องสูบน้ําขนาด 8 นิ้ว จํานวน 3 เครื่องมาติดตั้งที่ ประตูระบายน้ําท่าแร้ง เสร็จเรียบร้อย พร้อมกับเดินเครื่องทันทีเป็นที่พอใจของกลุ่มเกษตรชาวนาใน 3 ตําบลดังกล่าว
ทั้งนี้ นายราวี หวังขาว ผู้นําเกษตรกรชาวนาได้ขอบคุณและชื่นชมนายอลงกรณ์ และชลประทานที่รับปากแล้วแก้ปัญหาให้เกษตรกรได้อย่างรวดเร็ว ทําได้ไวทําได้จริง
ก่อนหน้านี้ นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานในพิธีส่งมอบ- รับมอบ สถานีสูบน้ําปากคลองท่าแร้ง อําเภอบ้านแหลม จังหวัดเพชรบุรี โดยมีนางสาวศิริวรรณ เครือเล็ก เกษตรและสหกรณ์จังหวัดเพชรบุรี นายสันต์ จรเจริญ ผู้อํานวยการโครงการส่งน้ําเพชรบุรี พร้อมด้วย หน่วยราชการในสังกัดกระทรวงเกษตรและสหกรณ์ และหน่วยงาน อื่นที่เกี่ยวข้อง เข้าร่วมพิธีที่สถานีสูบน้ําปากคลองท่าแร้ง อําเภอบ้านแหลม จังหวัดเพชรบุรี เมื่อวันที่ 16 มกราคม 2566 ที่ผ่านมา สําหรับสถานีสูบนําดังกล่าว โครงการส่งน้ําและบํารุงรักษาเพชรบุรี เป็นผู้ดําเนินการก่อสร้างและได้ทําการส่งมอบให้แก่องค์การบริหารส่วนตําบลท่าแร้ง และองค์การบริหารส่วนตําบลท่าแร้งออก ร่วมกันดูแลและบํารุงรักษา เพื่อให้การใช้น้ําในพื้นที่ได้ตาม ความต้องการและเหมาะสม และสามารถบริหารจัดการน้ําได้อย่างมี ประสิทธิภาพและประสิทธิผลต่อไป โดยในระหว่างพิธีส่งมอบ – รับมอบสถานีสูบน้ํามีเกษตรในพื้นที่ตําบลท่าแร้ง ตําบลท่าแร้งออก ตําบลบ้านแหลม และตําบลบางขุนไทร ได้มีการยื่นหนังสือขอให้ช่วยแก้ปัญหาน้ําไม่พอใช้ เพราะเกรงว่าการสูบน้ําเข้าของท่าแร้งจะน้อยไม่เพียงพอกับความต้องการของประชาชน ที่ปรึกษารัฐมนตรีว่าการกระทรวงเกษตรและสหกรณ์ได้ให้ชลประทานเอาเครื่องสูบน้ํา 2 ตัวมาเสริมการสูบน้ําภายใน 2-3 วัน ซึ่งเกษตรกรก็พอใจ และต่อมาภายใน 24 ชั่วโมง ก็สามารถนําเครื่องสูบน้ําขนาด 8 นิ้ว จํานวน 3 เครื่องมาติดตั้งที่ ประตูระบายน้ําท่าแร้ง เสร็จเรียบร้อยพร้อมกับเดินเครื่องสูบน้ําจากแม่น้ําเพชรบุรีลงคลองท่าแร้งซึ่งมีความยาวถึง 8 กิโลเมตรถึงประตูน้ําบางขุนไทร
รัฐบาลไทย-ข่าวทำเนียบรัฐบาล-ก.อุตฯ ห่วงค่าไฟฟ้าทรงตัวสูง แนะภาคอุตฯ ใช้พลังงานทดแทนช่วยลดต้นทุนการผลิต
วันพฤหัสบดีที่ 19 มกราคม 2566
19/01/2566
ก.อุตฯ ห่วงค่าไฟฟ้าทรงตัวสูง แนะภาคอุตฯ ใช้พลังงานทดแทนช่วยลดต้นทุนการผลิต
กระทรวงอุตสาหกรรม (อก.) เผยทิศทางราคาพลังงานทรงตัวระดับสูง กดดันต้นทุนการผลิตภาคอุตสาหกรรมปรับสูงขึ้น ชี้การขึ้นค่าไฟฟ้าที่อัตรา 5.33 บาทต่อหน่วย ส่งผลกระทบต่อต้นทุนการผลิตภาคอุตสาหกรรมเพิ่มขึ้นเฉลี่ยร้อยละ 4.88
กระทรวงอุตสาหกรรม (อก.) เผยทิศทางราคาพลังงานทรงตัวระดับสูง กดดันต้นทุนการผลิตภาคอุตสาหกรรมปรับสูงขึ้น ชี้การขึ้นค่าไฟฟ้าที่อัตรา 5.33 บาทต่อหน่วย ส่งผลกระทบต่อต้นทุนการผลิตภาคอุตสาหกรรมเพิ่มขึ้นเฉลี่ยร้อยละ 4.88 ย้ําอุตสาหกรรมเหล็กและเหล็กกล้า และอุตสาหกรรมสิ่งทอต้องปรับตัว พร้อมแนะผู้ประกอบการจําเป็นต้องหาแหล่งพลังงานทดแทนเพื่อลดต้นทุนการผลิต
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า สถานการณ์ทิศทางราคาพลังงานที่ทรงตัวในระดับสูงส่งผลให้ต้นทุนในการผลิตภาคอุตสาหกรรมปรับตัวสูงขึ้น และเป็นการเร่งอัตราเงินเฟ้อ รวมถึงส่งผลให้ขีดความสามารถในการแข่งขันของผู้ประกอบการไทยลดลง โดยคาดว่าสถานการณ์ราคาพลังงานจะมีผลกระทบในระยะยาว ทั้งนี้ กระทรวงอุตสาหกรรมจึงได้มอบหมายให้สํานักงานเศรษฐกิจอุตสาหกรรม (สศอ.) ทําการศึกษาผลกระทบต่อภาคอุตสาหกรรม พบว่าการขึ้นค่าไฟฟ้าที่อัตรา 5.33 บาทต่อหน่วย จะส่งผลกระทบต่อต้นทุนการผลิตภาคอุตสาหกรรมเพิ่มขึ้นเฉลี่ยร้อยละ 4.88 ซึ่งอุตสาหกรรมที่ได้รับผลกระทบมากที่สุด คือ อุตสาหกรรมเหล็กและเหล็กกล้า รองลงมา ได้แก่ ซีเมนต์ สิ่งทอ ผลิตภัณฑ์คอนกรีต เครื่องแต่งกาย และเซรามิค
นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม (สศอ.) กล่าวว่า สศอ. ได้ศึกษาวิเคราะห์ผลกระทบจากการปรับขึ้นค่าไฟฟ้าต่อภาคอุตสาหกรรม โดยใช้ข้อมูลจากตารางปัจจัยการผลิตและผลผลิตของสํานักงานสภาพัฒนาการเศรษฐกิจและสังคมแห่งชาติ (สศช.) จากการศึกษาพบว่าการขึ้นค่าไฟฟ้าที่อัตรา 5.33 บาทต่อหน่วย จะส่งผลให้ต้นทุนการผลิตอุตสาหกรรมเหล็กและเหล็กกล้าเพิ่มขึ้นร้อยละ 12.41 ต้นทุนการผลิตอุตสาหกรรมซีเมนต์เพิ่มขึ้นร้อยละ 9.47 ต้นทุนการผลิตอุตสาหกรรมสิ่งทอเพิ่มขึ้นร้อยละ 8.96 ต้นทุนการผลิตอุตสาหกรรมผลิตภัณฑ์คอนกรีตเพิ่มขึ้นร้อยละ 8.14 ต้นทุนการผลิตอุตสาหกรรมเครื่องแต่งกายเพิ่มขึ้นร้อยละ 7.98 และต้นทุนการผลิตอุตสาหกรรมเซรามิคเพิ่มขึ้นร้อยละ 6.49
อย่างไรก็ตาม เมื่อพิจารณาอุตสาหกรรมที่ได้รับผลกระทบจากการขึ้นค่าไฟฟ้าเพิ่มเติม โดยใช้ข้อมูลดัชนีการส่งสินค้ารายเดือน (Shipment Index) ในช่วง 10 เดือนแรกของปี 2565 พบว่า อุตสาหกรรมเหล็กและเหล็กกล้า และอุตสาหกรรมสิ่งทอ มีอัตราการขยายตัวของดัชนีการส่งสินค้าในแต่ละเดือนค่อนข้างต่ําเมื่อเทียบกับอุตสาหกรรมอื่น ๆ ทั้งนี้ ผู้ประกอบการในอุตสาหกรรมเหล็กและเหล็กกล้า และอุตสาหกรรมสิ่งทอ จําเป็นต้องปรับตัวอย่างมากเมื่อเทียบกับผู้ประกอบการในอุตสาหกรรมอื่น ๆ
“แนวทางการลดผลกระทบจากการขึ้นค่าไฟฟ้า ผู้ประกอบการจําเป็นต้องหาแหล่งพลังงานทดแทนการนําเข้าพลังงาน ได้แก่ การพึ่งพาพลังงานสะอาด และพลังงานทางเลือก เช่น พลังงานแสงอาทิตย์ หรือ Solar cell พลังงานน้ํา พลังงานลม พลังงานไฮโดรเจน เป็นต้น รวมถึงจําเป็นต้องใช้พลังงานในสถานประกอบการอย่างประหยัด และบริหารการใช้ประโยชน์ของพื้นที่ในสถานประกอบการอย่างมีประสิทธิภาพ โดยวางแผนการใช้งานพื้นที่ให้เหมาะสมกับการจัดเก็บ เช่น การใช้แสงจากธรรมชาติ การใช้ไฟ LED เปิด-ปิดอัตโนมัติด้วยระบบเซนเซอร์ ติดตั้งพัดลมระบายอากาศ และสร้างพื้นที่จัดเก็บไว้เหนือสํานักงานเพื่อใช้พื้นที่ทุกจุดอย่างคุ้มค่า” นางวรวรรณ กล่าว
รัฐบาลไทย-ข่าวทำเนียบรัฐบาล-สื่อจีนให้ความสนใจนโยบายเปิดประเทศรับนักท่องเที่ยวของไทย ขอสัมภาษณ์พิเศษขอสัมภาษณ์พิเศษรองนายกฯ อนุทิน ระหว่างร่วมประชุม World  Economic Forum
วันพฤหัสบดีที่ 19 มกราคม 2566
19/01/2566
สื่อจีนให้ความสนใจนโยบายเปิดประเทศรับนักท่องเที่ยวของไทย ขอสัมภาษณ์พิเศษขอสัมภาษณ์พิเศษรองนายกฯ อนุทิน ระหว่างร่วมประชุม World  Economic Forum
สื่อจีนให้ความสนใจนโยบายเปิดประเทศรับนักท่องเที่ยวของไทย ขอสัมภาษณ์พิเศษขอสัมภาษณ์พิเศษรองนายกฯ อนุทิน ระหว่างร่วมประชุม World Economic Forum ที่เมืองดาวอส -คลอสเตอร์ สมาพันธรัฐสวิส
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 18 ม.ค. 66 ภายหลังจากนายอนุทิน ชาญวีรกูล รองนายกรัฐมนตรีและรมว.สาธารณสุข ได้ร่วมเวทีการประชุมหัวข้อ “The Pulling Power of ASEAN” ซึ่งเป็นส่วนหนึ่งของการประชุมสภาเศรษฐกิจโลก หรือ World Economic Forum (WEF) ที่เมืองดาวอส-คลอสเตอร์ สมาพันธรัฐสวิส ได้มีสื่อที่มีชื่อเสียงจากประเทศจีน คือ คุณ Tian Wei จากสถานีโทรทัศน์ CGTN ได้ขอสัมภาษณ์พิเศษรองนายกรัฐมนตรีของไทย ถึงนโยบายการท่องเที่ยว สาธารณสุข และการรักษาความสมดุลระหว่างการฟื้นตัวทางเศรษฐกิจกับการดูแลประชาชนและระบบสาธารณสุขจากโควิด19
รองนายกรัฐมนตรี ได้ใช้โอกาสนี้สื่อสารถึงจุดยืนทางนโยบายของประเทศไทยในการเปิดรับนักท่องเที่ยว โดยไทยได้ปฏิบัติต่อนักท่องเที่ยวทุกชาติจากทั่วโลกอย่างเท่าเทียมกันโดยไม่เลือกปฏิบัติ รวมถึงนักท่องเที่ยวจากจีนที่ขณะนี้ทางการได้ทยอยผ่อนคลายมาตรการควบคุมการเดินทางแล้ว ซึ่งรัฐบาลไทยมีแผนงานที่ชัดเจนเพื่อบริหารจัดการโรคกรณีเกิดการแพร่ระบาดนอกเหนือไปกว่าขอบเขตที่กําหนด มีความพยายามอย่างที่สุดเพื่อรักษาความสมดุลระหว่างการฟื้นฟูเศรษฐกิจกับความเสี่ยงต่อระบบสาธารณสุข
น.ส.ไตรศุลี กล่าวว่า ในการสัมภาษณ์พิเศษแก่สื่อจากประเทศจีนครั้งนี้ นายอนุทินยังได้ชี้ถึงบทบาทของประเทศไทยในการร่วมขับเคลื่อนอาเซียนให้เป็นภูมิภาคที่จะประสานความร่วมมือในมิติต่างๆ ได้ในสถานการณ์ที่โลกมีความแตกแยก ตลอดจนความสัมพันธ์ไทย-จีน ที่มีความใกล้ชิดมายาวนาน
-----------------
รัฐบาลไทย-ข่าวทำเนียบรัฐบาล-รฟท. ร่วมกับ ขสมก. จัดรถ Shuttle Bus และรถเฉพาะกิจ ให้บริการฟรีในเส้นทาง
วันพุธที่ 18 มกราคม 2566
รฟท. ร่วมกับ ขสมก. จัดรถ Shuttle Bus และรถเฉพาะกิจ ให้บริการฟรีในเส้นทาง
“สถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง)” 2 เส้นทาง เริ่ม 19 มกราคม 2566
นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้ทการรถไฟแห่งประเทศไทย (รฟท.) และองค์การขนส่งมวลชนกรุงเทพ (ขสมก.) บูรณาการร่วมกัน เพื่อเตรียมความพร้อม เปิดให้บริการรถไฟทางไกล ซึ่งมีการปรับเปลี่ยนต้นทาง - ปลายทางกลุ่มขบวนรถด่วนพิเศษ ด่วน เร็ว จํานวน 52 ขบวน จากสถานีรถไฟกรุงเทพ (หัวลําโพง) ไปที่สถานีกลางกรุงเทพอภิวัฒน์ (สถานีกลางบางซื่อ) ตั้งแต่วันที่ 19 มกราคม 2566 เป็นต้นไป ส่งผลให้ประชาชนไม่ได้รับความสะดวกในการเดินทาง
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ เปิดเผยว่า รฟท. และ ขสมก. ได้ดําเนินการตามข้อสั่งการรัฐมนตรีว่าการกระทรวงคมนาคม ในการลดผลกระทบให้กับประชาชนในการเดินทาง โดยจัดเดินรถ Shuttle Bus และรถเฉพาะกิจ ให้บริการฟรี 2 เส้นทาง ดังนี้
1. จัดเดินรถ Shuttle Bus ให้บริการฟรี เส้นทางบนทางด่วน “สถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง)” จํานวน 6 คัน เพื่ออํานวยความสะดวกให้กับประชาชน ในการเดินทางเชื่อมต่อระหว่างสถานีรถไฟ ทั้ง 2 แห่ง
2. จัดเดินรถเฉพาะกิจให้บริการฟรี เส้นทางปกติ “สถานีกลางกรุงเทพอภิวัฒน์ - สถานีรถไฟกรุงเทพ (หัวลําโพง)” เพื่ออํานวยความสะดวกให้กับประชาชน ในการเดินทางเชื่อมต่อระหว่าง สถานีกลางกรุงเทพอภิวัฒน์ สถานีรถไฟสามเสน สถานีรถไฟโรงพยาบาลรามาธิบดี สถานีรถไฟยมราช และสถานีรถไฟกรุงเทพ (หัวลําโพง) ตั้งแต่วันที่ 19 มกราคม 2566 เป็นต้นไป โดยมีรายละเอียด ดังนี้
2.1 จัดรถโดยสารธรรมดา และรถโดยสารปรับอากาศยูโรทู จํานวน 10 คัน โดยมีท่าต้นทาง จํานวน 2 แห่ง คือ สถานีกลางกรุงเทพอภิวัฒน์ และสถานีรถไฟกรุงเทพ (หัวลําโพง)
2.2 จัดเดินรถโดยสาร ตั้งแต่เวลา 04.30 - 23.00 น. ปล่อยรถคันแรก จากสถานีกลางกรุงเทพอภิวัฒน์ และสถานีรถไฟกรุงเทพ (หัวลําโพง) เวลา 04.30 น. โดยมีความถี่ในการปล่อยรถ ทุก ๆ 15 นาที เฉพาะวันที่ 19 มกราคม 2566 จัดเดินรถโดยสาร ตั้งแต่เวลา 12.00 - 23.00 น.
ทั้งนี้ ขสมก. ได้จัดพนักงาน เจ้าหน้าที่ประจําจุด ณ สถานีกลางกรุงเทพอภิวัฒน์ และสถานีรถไฟกรุงเทพ (หัวลําโพง) เพื่ออํานวยความสะดวก และประชาสัมพันธ์เส้นทางเดินรถ Shuttle Bus และรถเฉพาะกิจ ให้ประชาชนผู้ใช้บริการรับทราบ
รัฐบาลไทย-ข่าวทำเนียบรัฐบาล-รัฐมนตรี ‘เฉลิมชัย’ ตะลุยแดนปลาดิบ ถก 3 ประเด็นหลัก
วันพฤหัสบดีที่ 19 มกราคม 2566
รัฐมนตรี ‘เฉลิมชัย’ ตะลุยแดนปลาดิบ ถก 3 ประเด็นหลัก
รัฐมนตรี ‘เฉลิมชัย’ ตะลุยแดนปลาดิบ ถก 3 ประเด็นหลัก จับมือเสริมแกร่งระบบเกษตรและอาหาร เชื่อมโยงตลาดส่งออกในภูมิภาค
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ หารือร่วมกับนายอัตสึชิ โนนากะ รัฐมนตรีช่วย ว่าการกระทรวงเกษตร ป่าไม้ และประมงญี่ปุ่น (MAFF) เพื่อเสริมสร้างความร่วมมือด้านการเกษตรในมิติต่างๆ ทั้งด้านการส่งเสริมความมั่นคงทางอาหารระดับภูมิภาค การอํานวยความสะดวกตลาดสินค้าเกษตรเพื่อการส่งออก ตลอดจนกรอบความร่วมมือในสถานการณ์วิกฤตขับขัน เมื่อวันที่ 18 มกราคม 2566 ณ กระทรวงเกษตร ป่าไม้ และประมงญี่ปุ่น กรุงโตเกียว ประเทศญี่ปุ่น
โอกาสนี้ ประเทศไทยได้หยิบยกประเด็นหารือใน 3 เรื่อง ได้แก่ 1) ผลักดันการยกระดับความร่วมมือด้านความมั่นคงอาหารและปัจจัยการผลิต โดยให้มีการแลกเปลี่ยนข้อมูล นโยบาย มาตรการต่าง ๆ รวมถึงการให้ความช่วยเหลือซึ่งกันและกันเมื่อเกิดเหตุวิกฤต ซึ่งการมีกรอบหารือจะเป็นอีกกลไกหนึ่งในการผลักดันความร่วมมือในเชิงลึก 2) สนับสนุนให้มีการเสริมสร้างความร่วมมือด้านการเกษตรต่าง ๆ ให้มีประสิทธิภาพสูงสุดและเป็นรูปธรรม และส่งเสริมการปฏิรูประบบเกษตรและอาหารในภูมิภาคอย่างยั่งยืน ภายใต้กรอบการประชุมหารือระดับสูงด้านอุตสาหกรรมเกษตรและอาหารไทย-ญี่ปุ่น (HLCD) ครั้งที่ 3 ซึ่งกระทรวงเกษตรและสหกรณ์จะเป็นเจ้าภาพจัดการประชุมดังกล่าว ณ กรุงเทพฯ และเป็นโอกาสอันดีที่จะหารือและรับฟังรวมทั้งจะเปิดโอกาสให้ภาคเอกชนของไทยและญี่ปุ่น ชี้แจงและให้ข้อเสนอแนะต่อภาครัฐ เพื่อส่งเสริมและอํานวยความสะดวกด้านการค้าระหว่างสองประเทศ และ 3) เร่งรัดกระบวนการพิจารณาการเปลี่ยนแปลงเงื่อนไขการนําเข้ามังคุดของไทยและส้มของญี่ปุ่น และการเปิดตลาดสินค้าเกษตรรายการใหม่ ได้แก่ ส้มโอพันธุ์ขาวน้ําผึ้งของไทยและข้าวกล้องของญี่ปุ่น เพื่อให้ทั้งสองประเทศได้มีการนําเข้าสินค้าเกษตรได้ง่ายและมีความหลากหลายมากขึ้น และเกิดความสัมพันธ์แบบ Win-Win กับทั้งสองฝ่าย
ขณะที่ประเทศญี่ปุ่น ได้หยิบประเด็นหารือร่วมกับไทย ในประเด็นการจัดทําเอกสารความร่วมมือเกี่ยวกับ “แผนความร่วมมือเกษตรยั่งยืนเพื่อความมั่นคงทางด้านอาหาร (MEADRI) ญี่ปุ่น-อาเซียน” รวมทั้งการส่งเสริมการส่งออกสินค้าเกษตรของญี่ปุ่น
“การหารือร่วมกับญี่ปุ่นในครั้งนี้ นับเป็นโอกาสดีของทั้ง 2 ประเทศ ที่จะได้ต่อยอดแนวทางความร่วมมือด้านการเกษตรร่วมกันในเชิงลึกยิ่งขึ้น และยังเป็นการส่งเสริมขยายความเชื่อมโยงในระดับภูมิภาคให้ยั่งยืน โดยในส่วนของประเด็นที่ญี่ปุ่นหารือ ประเทศไทย เราพร้อมให้ความร่วมมือตามแผน MEADRI ที่เสนอทั้งในระดับทวิภาคีและพหุภาคีอย่างเต็มที่ เนื่องจากมีความสอดคล้องกับนโยบายของกระทรวงเกษตรฯ และ BCG ของประเทศไทย รวมถึงประเทศไทย ยังเห็นด้วยในการออกถ้อยแถลงร่วมเกี่ยวกับระบบการผลิตอาหารและการเกษตรยั่งยืน ร่วมกับอีก 7 ประเทศ ตามข้อเสนอของ MAFF ที่เสนอต่อที่ประชุม UN Food Systems Pre-Summit เมื่อเดือนกรกฎาคม 2564 ณ กรุงโรม ประเทศอิตาลี” ดร.เฉลิมชัย กล่าว
รัฐบาลไทย-ข่าวทำเนียบรัฐบาล-รองปลัดฯ เป็นประธานการประชุมขับเคลื่อนการดำเนินงานส่งเสริมอาชีพด้านการเกษตรในจังหวัดชายแดนภาคใต้ จังหวัดยะลา
วันพฤหัสบดีที่ 19 มกราคม 2566
รองปลัดฯ เป็นประธานการประชุมขับเคลื่อนการดําเนินงานส่งเสริมอาชีพด้านการเกษตรในจังหวัดชายแดนภาคใต้ จังหวัดยะลา
รองปลัดฯ เป็นประธานการประชุมขับเคลื่อนการดําเนินงานส่งเสริมอาชีพด้านการเกษตรในจังหวัดชายแดนภาคใต้ จังหวัดยะลา
เมื่อวันที่ 16 มกราคม 2566 นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมขับเคลื่อนการดําเนินงานส่งเสริมอาชีพด้านการเกษตรในจังหวัดชายแดนภาคใต้ จังหวัดยะลา ร่วมกับหัวหน้าส่วนราชการในสังกัดกระทรวงเกษตรและสหกรณ์จังหวัดยะลา ผ่านระบบ Zoom Meeting ติดตามความก้าวหน้าการส่งเสริมอาชีพด้านการเกษตรและแก้ไขปัญหารายสินค้า ดังนี้
1) การขับเคลื่อนสินค้ากาแฟ โดยศูนย์วิจัยและพัฒนาการเกษตรจังหวัดยะลา ดําเนินการ 3 ระยะคือ
ต้นน้ํา : ให้ความรู้ในการผลิตกาแฟโรบัสตาระดับแปลงเกษตรกรให้ได้ผลผลิตที่มีคุณภาพและปริมาณที่เพิ่มขึ้น
กลางน้ํา : ส่งเสริมให้ความรู้ด้านการแยกสีเมล็ดกาแฟ การคั่วเมล็ดกาแฟ เพื่อเพิ่มมูลค่าให้แก่เกษตรกร อําเภอเบตง จังหวัดยะลา
ปลายน้ํา : สนับสนุนการพัฒนาบรรจุภัณฑ์กาแฟ ให้ได้คุณภาพและมาตรฐาน ในงานวิจัยกาแฟอัตลักษณ์ บ้านบัวทอง อําเภอธารโต จังหวัดยะลา
2) การขับเคลื่อนสินค้าโกโก้ ปี 2566-2567 โดยศูนย์วิจัยพืชสวนยะลา ดําเนินโครงการ วิจัยและพัฒนาเทคโนโลยีการเพิ่มผลผลิตโกโก้เพื่อรองรับเกษตรกรรมยั่งยืน ชื่อการทดลอง : ศึกษาความสัมพันธ์ของปัจจัยสิ่งแวดล้อมที่มีผลต่อการปลูกโกโก้ในพื้นที่ภาคใต้ตอนล่าง
3) การขับเคลื่อนสินค้าข้าว โดย เกษตรจังหวัดยะลา ดําเนินการส่งเสริมและสนับสนุนเกษตรกรตามระบบส่งเสริมการเกษตรแปลงใหญ่ข้าว มีวิสาหกิจที่ดําเนินการผลิตและแปรรูปข้าว จํานวน 5 แห่ง โดยจังหวัดยะลามีสายพันธุ์ข้าวพื้นเมืองที่เป็นอัตลักษณ์ จํานวน 2 สายพันธุ์ ได้แก่ ข้าวเลือดปลาไหล และข้าวมือลอ เป็นต้น
รัฐบาลไทย-ข่าวทำเนียบรัฐบาล-“สาธิต” ชื่นชม “โครงการจัดระบบบริการแพทย์อาสาฯ” จับมือ “Sky Doctor” ช่วยผู้บาดเจ็บฉุกเฉินรายแรก ของเกาะหมาก จ.ตราด
วันพฤหัสบดีที่ 19 มกราคม 2566
“สาธิต” ชื่นชม “โครงการจัดระบบบริการแพทย์อาสาฯ” จับมือ “Sky Doctor” ช่วยผู้บาดเจ็บฉุกเฉินรายแรก ของเกาะหมาก จ.ตราด
รัฐมนตรีช่วยว่าการกระทรวงสาธารณสุข ชื่นชม “โครงการจัดระบบบริการแพทย์อาสา รพ.สต.เกาะหมาก” จับมือ “โครงการแพทย์ฉุกเฉินทางอากาศ” (Thai Sky doctor) ช่วยนําผู้บาดเจ็บฉุกเฉินจากอุบัติเหตุตกจากที่สูง ในพื้นที่ตําบลเกาะหมาก อําเภอเกาะกูด จังหวัดตราด ส่งต่อรักษา
รัฐมนตรีช่วยว่าการกระทรวงสาธารณสุข ชื่นชม “โครงการจัดระบบบริการแพทย์อาสา รพ.สต.เกาะหมาก” จับมือ “โครงการแพทย์ฉุกเฉินทางอากาศ” (Thai Sky doctor) ช่วยนําผู้บาดเจ็บฉุกเฉินจากอุบัติเหตุตกจากที่สูง ในพื้นที่ตําบลเกาะหมาก อําเภอเกาะกูด จังหวัดตราด ส่งต่อรักษาที่โรงพยาบาลพระปกเกล้า จังหวัดจันทบุรี อย่างรวดเร็ว และได้รับการผ่าตัดจนอาการปลอดภัย
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า ตําบลเกาะหมาก อําเภอเกาะกูด จังหวัดตราด เป็นแหล่งท่องเที่ยวทางทะเลที่สําคัญ ช่วงฤดูกาลท่องเที่ยวจะมีนักท่องเที่ยวทั้งชาวไทยและต่างชาติเดินทางมาเป็นจํานวนมาก ซึ่งสถานพยาบาลเพียงแห่งเดียวในพื้นที่คือ รพ.สต.เกาะหมาก มีเฉพาะพยาบาลวิชาชีพและเจ้าหน้าที่สาธารณสุข ให้การดูแลรักษาพยาบาลเบื้องต้น ผู้ป่วยที่มีภาวะวิกฤตฉุกเฉินต้องส่งต่อไปรับการรักษาโรงพยาบาลบนฝั่ง จึงได้จัดทํา “โครงการจัดระบบบริการแพทย์อาสา รพ.สต.เกาะหมาก” เพื่อเสริมความเข้มแข็งของระบบบริการทางการแพทย์และสาธารณสุขรองรับกลุ่มนักท่องเที่ยวและประชาชน โดยมีแพทย์อาสาสมัครจากจังหวัดในเขตสุขภาพที่ 6 รวมถึงตราด และแพทย์ที่สนใจจากทั่วประเทศ หมุนเวียนมาปฏิบัติงาน ขณะเดียวกัน กระทรวงสาธารณสุขได้พัฒนาระบบบริการการแพทย์ฉุกเฉินทางอากาศ (Thai Sky doctor) เพื่อช่วยลําเลียงผู้ป่วยฉุกเฉินด้วยอากาศยาน โดยเฉพาะพื้นที่ห่างไกล ทุรกันดาร ภูเขา ทะเล และเกาะ ให้ได้รับการรักษาอย่างรวดเร็ว
ดร.สาธิต กล่าวต่อว่า เมื่อวานนี้ (18 มกราคม 2566) ศูนย์รับแจ้งเหตุและสั่งการจังหวัดตราด ได้ประสาน ขอรับการสนับสนุนเฮลิคอปเตอร์เพื่อรับผู้ป่วยชาย อายุ 40 ปี ตกจากที่สูง กระดูกหัก จาก รพ.สต.เกาะหมาก เพื่อส่งรักษาต่อที่ โรงพยาบาลพระปกเกล้า จังหวัดจันทบุรี จึงมีการประสานศูนย์นเรนทร สถาบันการแพทย์ฉุกเฉินแห่งชาติ เพื่อขอรับการสนับสนุนอากาศยาน จากกองบัญชาการป้องกัน ซึ่งเป็นปฏิบัติการครั้งแรกของโครงการจัดระบบบริการแพทย์อาสา รพ.สต.เกาะหมาก ร่วมกับโครงการแพทย์ฉุกเฉินทางอากาศ ภายหลังที่มีการซักซ้อมแผนเพื่อพัฒนาศักยภาพผู้ปฏิบัติการแพทย์ฉุกเฉินด้านการกู้ชีพทางน้ําและการลําเลียงทางอากาศ ไปเมื่อวันที่ 3 พฤศจิกายน 2565 ที่ผ่านมา
“การปฏิบัติภารกิจครั้งนี้ เป็นรายแรกของเกาะหมาก จังหวัดตราด ได้รับความร่วมมืออย่างดีจากทุกภาคส่วนทั้งกองทัพเรือ กองบัญชาการป้องกันชายแดนจันทบุรีและตราด ในการสนับสนุนเฮลิคอปเตอร์ รวมถึงเจ้าหน้าที่ผู้เกี่ยวข้อง ทําให้ส่งผู้บาดเจ็บไปรับการรักษาต่อที่โรงพยาบาลพระปกเกล้า จังหวัดจันทบุรี ได้อย่างรวดเร็ว ผู้ป่วยได้รับการผ่าตัดและมีอาการปลอดภัย นอกจากนี้ ยังเป็นการสร้างความเชื่อมั่นให้กับนักท่องเที่ยวและประชาชนในพื้นที่ว่าเมื่อเกิดเหตุฉุกเฉินจะได้รับบริการที่มีคุณภาพและรวดเร็ว” ดร.สาธิตกล่าว
****************************** 19 มกราคม 2566
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนใช้บริการ “7 เดือน 7 งานบริการ” สำนักงาน ก.พ.ร. คัดบริการพิเศษน่าสนใจมาอำนวยความสะดวก ณ ศูนย์บริการร่วมเซ็นทรัลเวิลด์
วันพฤหัสบดีที่ 19 มกราคม 2566
19/01/2566
รัฐบาลเชิญชวนประชาชนใช้บริการ “7 เดือน 7 งานบริการ” สํานักงาน ก.พ.ร. คัดบริการพิเศษน่าสนใจมาอํานวยความสะดวก ณ ศูนย์บริการร่วมเซ็นทรัลเวิลด์
รัฐบาลเชิญชวนประชาชนใช้บริการ “7 เดือน 7 งานบริการ” สํานักงาน ก.พ.ร. คัดบริการพิเศษน่าสนใจมาอํานวยความสะดวก ณ ศูนย์บริการร่วมเซ็นทรัลเวิลด์
วันนี้ (18 ม.ค.66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สํานักงานคณะกรรมการพัฒนาระบบราชการ (ก.พ.ร.) ได้ร่วมกับหน่วยงานภาครัฐจัดโครงการ "7 เดือน 7 งานบริการ" โดยรวบรวมบริการพิเศษที่น่าสนใจมาให้บริการประชาชน ณ ศูนย์บริการร่วม (Government Service Point) ชั้น 2 โซน Forum ศูนย์การค้าเซ็นทรัลเวิลด์ ซึ่งเป็นการอํานวยความสะดวก เพราะนอกจากห้างสรรพสินค้าจะเป็นสถานที่ที่ผู้คนเดินทางมาใช้บริการอยู่แล้ว ยังมีที่ตั้งที่สามารถเดินทางมาได้ด้วยระบบขนส่งหลากหลายช่องทาง
สําหรับ "7 เดือน 7 งานบริการ" ที่รัฐบาลขอเชิญชวนประชาชนผู้สนใจเลือกมารับบริการนี้จะจัดขึ้นระหว่างเดือน ม.ค.- ก.ค. 66 สัปดาห์ละ 2 วันโดยเป็นวันศุกร์และเสาร์ เริ่มจากวันที่ 20-21 ม.ค. นี้ สถาบันวิจัยวิทยาศาสตร์และเทคโนโลยีแห่งประเทศไทยจะจัดแสดงและให้คําปรึกษาเกี่ยวกับนวัตกรรมการกจัดการขยะ และจุรินทรีย์เพื่ออุตสาหกรรม
ต่อด้วยเดือน ก.พ. ในวันที่ 17-18 กรุงเทพมหานคร จะนําเสนอนวัตกรรมการบริหารจัดการเมือง 4 พลัส มิติการบริหารจัดการที่ดี ประกอบด้วย มิติสุขภาพดี, มิติปลอดภัยดี, มิติสิ่งแวดล้อมดี และมิติสร้างสรรค์ดี เดือน มี.ค. ในวันที่ 17-18 กรมส่งเสริมการค้าระหว่างประเทศ ให้คําปรึกษาและให้บริการการรับรองคุณภาพสินค้ามาตรฐานโลก "Thailand Trust Mark" ให้บริการข้อมูลคําปรึกษาด้านการค้าระหว่างประเทศ และให้บริการส่งเสริมและเพิ่มศักยภาพผู้ประกอบการเอสเอ็มอี(SMEs Pro-active Program)
น.ส.ไตรศุลี กล่าวว่า ในเดือนเม.ย. ซึ่งมีช่วงวันหยุดยาวสงกรานต์การให้บริการจะขยับไปอยู่ในช่วงปลายเดือนโดยวันที่ 28-29 เม.ย. กรมการแพทย์แผนไทยและการแพทย์ทางเลือกจะมาให้คําปรึกษาด้านการรักษาทางเลือก เดือน พ.ค. ในวันที่ 19-20 กรมอนามัยจะมาให้บริการชุดตรวจอนามัยสิ่งแวดล้อม (DOH Test Kits) จากนั้น ในเดือน มิ.ย. วันที่ 16-17 กรมปศุสัตว์ จะมาให้บริการผลิตภัณฑ์เนื้อสัตว์ปลอดภัยใส่ใจผู้บริการ (ปศุสัตว์ OK) และสุดท้ายเดือน ก.ค. วันที่ 21-22 สํานักงานปลัดกระทรวงสาธารณสุข จะมาให้บริการตรวจสุขภาพ
---------------
รัฐบาลไทย-ข่าวทำเนียบรัฐบาล-บีโอไอหารืออุตสาหกรรมอิเล็กทรอนิกส์โลก
วันพฤหัสบดีที่ 19 มกราคม 2566
บีโอไอหารืออุตสาหกรรมอิเล็กทรอนิกส์โลก
บีโอไอหารืออุตสาหกรรมอิเล็กทรอนิกส์โลก
บีโอไอหารืออุตสาหกรรมอิเล็กทรอนิกส์โลก
เมื่อเร็ว ๆนี้ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน (กลาง) หม่อมหลวงชโยทิต กฤดากร ผู้แทนการค้าไทย (ที่ 6 จากขวา) พร้อมด้วยนายนฤตม์ เทอดสถีรศักดิ์ เลขาธิการบีโอไอ (ที่ 5 จากขวา) และนายชนินทร์ ขาวจันทร์ รองเลขาธิการบีโอไอ (ที่ 4 จากขวา) และคณะผู้แทนจากสภาอุตสาหกรรม ให้การต้อนรับ นายจอห์น นัฟเฟอร์ ประธานและประธานเจ้าหน้าที่บริหารสมาคมอุตสาหกรรมเซมิคอนดักเตอร์ หรือSemiconductor Industry Association (SIA) จากประเทศสหรัฐอเมริกา และคณะฯ เพื่อประชุมหารือเกี่ยวกับอุตสาหกรรมอิเล็กทรอนิกส์ของโลก ภาวะการกีดกันทางการค้าและการลงทุนระหว่างประเทศมหาอํานาจ รวมถึงความเปลี่ยนแปลงของห่วงโซ่อุปทาน (Supply Chain)แนวทางการสร้างโอกาส ความร่วมมือระหว่างกันในการยกระดับอุตสาหกรรมของประเทศไทย
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ กำชับหน่วยงานที่เกี่ยวข้องดูแลราคาสินค้าในช่วงเทศกาลตรุษจีนอย่างใกล้ชิด ไม่ให้ขายเกินราคา
วันพฤหัสบดีที่ 19 มกราคม 2566
19/01/2566
โฆษกรัฐบาลเผยนายกฯ กําชับหน่วยงานที่เกี่ยวข้องดูแลราคาสินค้าในช่วงเทศกาลตรุษจีนอย่างใกล้ชิด ไม่ให้ขายเกินราคา
โฆษกรัฐบาลเผยนายกฯ กําชับหน่วยงานที่เกี่ยวข้องดูแลราคาสินค้าในช่วงเทศกาลตรุษจีนอย่างใกล้ชิด ไม่ให้ขายเกินราคา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับหน่วยงานที่เกี่ยวข้องดูแลช่วงเทศกาลตรุษจีน กํากับราคาสินค้า ลดภาระค่าครองชีพพี่น้องประชาชน
โฆษกประจําสํานักนายกรัฐมนตรีกล่าวว่า กระทรวงพาณิชย์ดําเนินการตามนโยบายนายกรัฐมนตรี จัดโครงการพาณิชย์ลดราคา ช่วยประชาชน เทศกาลตรุษจีน ปีกระต่าย (Lot 23) ซึ่งกรมการค้าภายใน กระทรวงพาณิชย์ ได้ร่วมกับผู้ประกอบการ ห้างค้าปลีก-ค้าส่ง ห้างท้องถิ่น ตลาดสดและตลาดกลางทั่วประเทศ จัดจุดจําหน่ายสินค้าตรุษจีนราคาถูก 4,600 จุด โดยกระจายทั่วประเทศตั้งแต่ 17-20 มกราคม 2566
ทั้งนี้ สินค้าที่จัดจําหน่ายมี 2 ประเภท คือ (1) ประเภทสินค้าไฮไลท์ ได้แก่ 1. ไก่ไหว้เจ้าหรือไก่ต้มสุกทั้งตัวรวมเครื่องใน กิโลกรัมละ 125 บาท 2. ไก่สด กิโลกรัมละ 65 บาท จํานวน 223,000 ตัว และ 3. ชุดไหว้ตรุษจีนหรือชุดไหว้เจ้า จําหน่ายชุดละ 99 บาท (2) ประเภทสินค้าทั่วไปที่นํามาร่วมลดราคาในช่วงเทศกาลตรุษจีน มีทั้งหมด 755 รายการ เช่น วัตถุดิบปรุงอาหาร ซอสปรุงรส ผัก ผลไม้อุปกรณ์ผลิตภัณฑ์ทําความสะอาด เครื่องครัว เป็นต้น
“นายกรัฐมนตรีติดตามสถานการณ์ราคาสินค้าในช่วงเทศกาลตรุษจีนอย่างใกล้ชิด กําชับให้หน่วยงานที่เกี่ยวข้องดูแลแลกํากับราคาสินค้าให้เป็นธรรมต่อผู้บริโภค และมุ่งหวังที่จะลดภาระค่าครองชีพให้พี่น้องชาวไทยช่วงเทศกาลตรุษจีน นอกจากนี้ ยังเน้นย้ําผู้ประกอบการไม่ให้ฉวยโอกาสขึ้นราคา หรือเอาเปรียบผู้บริโภคในช่วงเทศกาลตรุษจีนด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-เตือนประชาชน เอ๊ะ! ก่อนกดลิงค์ในสื่อสังคมออนไลน์ทุกช่องและจากผู้แอบอ้างเป็นเจ้าหน้าที่หน่วยงานต่างๆ สกัดมิจฉาชีพใช้โปรแกรมควบคุมโทรศัพท์ดูดเงินจากแอปธนาคาร
วันพฤหัสบดีที่ 26 มกราคม 2566
26/01/2566
เตือนประชาชน เอ๊ะ! ก่อนกดลิงค์ในสื่อสังคมออนไลน์ทุกช่องและจากผู้แอบอ้างเป็นเจ้าหน้าที่หน่วยงานต่างๆ สกัดมิจฉาชีพใช้โปรแกรมควบคุมโทรศัพท์ดูดเงินจากแอปธนาคาร
เตือนประชาชน เอ๊ะ! ก่อนกดลิงค์ในสื่อสังคมออนไลน์ทุกช่องและจากผู้แอบอ้างเป็นเจ้าหน้าที่หน่วยงานต่างๆ สกัดมิจฉาชีพใช้โปรแกรมควบคุมโทรศัพท์ดูดเงินจากแอปธนาคาร  ครม.ผ่าน พ.ร.ก.ปราบปรามอาชญากรรมทางเทคโนโลยีย้ําความมุ่งมั่นรัฐบาลแก้ไขปัญหาจริงจัง
วันที่ 26 มกราคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เนื่องจากขณะนี้ได้เกิดกรณีมิจฉาชีพแฝงตัวในสื่อสังคมออนไลน์ เครือข่ายการสื่อสารช่องทางต่างๆ หลอกลวงให้ประชาชนให้กดลิงค์แล้วล็อคโทรศัพท์ด้วยโปรแกรมควบคุมโทรศัพท์มือถือจากทางไกล ก่อนดําเนินการโอนเงินออกจากบัญชีธนาคารของผู้หลงเชื่อ
ดังนั้น จึงขอเตือนประชาชนทุกท่านโดยเฉพาะผู้ที่ติดตั้งแอปพลิเคชันธนาคารต่างๆ บนโทรศัพท์มือถือ ให้ระมัดระวัง ตรวจสอบลิงค์ที่ถูกส่งต่อ หรืออยู่ในสื่อสังคมออนไลน์ช่องทางต่างๆ ก่อนจะกดดูหรือส่งต่อลิงค์ เช่น การส่งมาทาง SMS ทางโทรศัพท์, หรือแอปพลิเคชันไลน์ ซึ่งมิจฉาชีพได้ส่งลิงค์ในรูปแบบต่างๆ ไม่ว่าจะเป็นกลุ่ม Open Chat ที่ผู้คนที่มาพบกันไม่รู้จักกันมาก่อนและอาจไม่มีการคัดกรองคนก่อนเข้ากลุ่ม, กลุ่มไลน์ที่เป็นบุคคลที่รู้จักกันแต่ไม่ได้มีการตรวจสอบลิงค์ก่อนแชร์เข้ามาในกลุ่ม หรือการแฝงตัวเป็นการส่งข้อความจาก Official Account ขององค์กรธุรกิจ หน่วยงานราชการที่มีความน่าเชื่อถือ
น.ส.ไตรศุลี กล่าวว่า นอกจากนี้ ยังมีรูปแบบการโฆษณาในเฟซบุ๊คทั้งการให้สินเชื่อ การชวนทํางาน การให้บริการต่างๆ ที่ต้องมีการติดตั้งแอปพลิเคชันลงบนมือถือก่อน ตลอดจนแอบอ้างเป็นเจ้าหน้าที่ขององค์กรธุรกิจ หรือหน่วยงานราชการติดต่อไปทางโทรศัพท์โดยสร้างสถานการณ์ต่างๆ ให้บุคคลที่ได้รับการติดต่อนั้นหลงเชื่อ จากนั้นจะหลอกลวงให้ กดลิงค์ หรือติดตั้งแอปพลิเคชันลงในโทรศัพท์มือถือเพื่อให้สามารถเข้าควบคุมมือถือของเหยื่อได้
“ลิงค์ที่มิจฉาชีพเผยแพร่จะมีลักษณะเชิญชวนให้ผู้ที่อ่านแล้วรีบกดลิงค์เข้าไปดู เช่น การให้สิทธิประโยชน์ การแจกของฟรี เป็นเรื่องที่กําลังอยู่ในที่สนใจ รวมถึงข้อความที่ทําให้เกิดความกังวล หรือตกใจกลัว เมื่อหลงเชื่อและกดเข้าไปในลิงค์แล้วมิจฉาชีพจะล็อคโทรศัพท์มือจากโปรแกรมควบคุมเครื่องจากทางไกล ทําให้เจ้าของเครื่องไม่สามารถดําเนินการต่างๆ จากนั้นจะเข้าไปในแอปพลิเคชันธนาคารและโอนเงินออกจากบัญชีของเจ้าของเครื่อง ดังนั้นจึงขอให้ประชาชนตรวจสอบทุกลิงค์ก่อนที่จะมีการกดเข้าไปดู ต้องเป็นลิงค์ที่น่าเชื่อถือ ไม่ติดตั้งแอปพลิเคชันที่ถูกส่งมาจากบุคคลแปลกหน้า และขอให้เตือนบุคคลในครอบครัว บุคคลใกล้ชิดให้ตระหนักถึงภัยที่กําลังแพร่ระบาดนี้” น.ส.ไตรศุลี กล่าว
น.ส.ไตรศุลี กล่าวว่า การเร่งให้ความรู้และแจ้งเตือนภัยแก่ประชาชนเป็นส่วนหนึ่งของการป้องกันความเสียหาย ขณะที่รัฐบาลมีความมุ่งมั่นในการแก้ไขปัญหาภัยอาชญากรรมที่มาพร้อมกับการเติบโตของโลกออนไลน์อย่างจริงจัง โดยล่าสุดที่ประชุม ครม. เมื่อวันที่ 24 ม.ค. 66 ได้อนุมัติร่าง พ.ร.ก.มาตรการป้องกันและปราบปรามอาชญากรรมทางเทคโนโลยี พ.ศ. .... ซึ่งจะเป็นกฎหมายที่สนับสนุนให้ดําเนินมาตรการปราบปรามการก่ออาชญากรรมทางเทคโนโลยีอย่างมมีประสิทธิภาพและลงโทษผู้กระทําผิดอย่างเด็ดขาด
รัฐบาลไทย-ข่าวทำเนียบรัฐบาล-ธอส. ประกาศปรับขึ้นอัตราดอกเบี้ยเงินกู้ มีผลตั้งแต่วันที่ 26 มกราคม 2566 เป็นต้นไป
วันพฤหัสบดีที่ 26 มกราคม 2566
26/01/2566
ธอส. ประกาศปรับขึ้นอัตราดอกเบี้ยเงินกู้ มีผลตั้งแต่วันที่ 26 มกราคม 2566 เป็นต้นไป
ธอส. ประกาศปรับขึ้นอัตราดอกเบี้ยเงินกู้ทุกประเภท 0.25% ต่อปี หลัง กนง. มีมติเป็นเอกฉันท์ปรับขึ้นอัตราดอกเบี้ยนโยบายอีก 0.25% ต่อปี จาก 1.25% ต่อปี เป็น 1.50% ต่อปี โดยมีผลบังคับใช้ในวันที่ 26 มกราคม 2566 เป็นต้นไป
ธนาคารอาคารสงเคราะห์ (ธอส.) ประกาศปรับขึ้นอัตราดอกเบี้ยเงินกู้ทุกประเภท 0.25% ต่อปี หลังคณะกรรมการนโยบายการเงิน (กนง.) มีมติเป็นเอกฉันท์ปรับขึ้นอัตราดอกเบี้ยนโยบายอีก 0.25% ต่อปี จาก 1.25% ต่อปี เป็น 1.50% ต่อปี ในวันนี้ (25 มกราคม 2566) นับเป็นการปรับขึ้นอัตราดอกเบี้ยเงินกู้เป็นครั้งแรกของ ธอส. ในรอบ 2 ปี 9 เดือน โดยมีผลบังคับใช้ในวันที่ 26 มกราคม 2566 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากกรณีที่การประชุมคณะกรรมการนโยบายการเงิน (กนง.) ในวันนี้(25 มกราคม 2566) มีมติเป็นเอกฉันท์ให้ปรับขึ้นอัตราดอกเบี้ยนโยบาย 0.25% ต่อปี จาก 1.25% ต่อปี เป็น 1.50% ต่อปี เพื่อให้สอดคล้องกับแนวโน้มการฟื้นตัวของภาวะเศรษฐกิจและเงินเฟ้อโดยให้มีผลทันที ซึ่งเป็นการปรับขึ้นอัตราดอกเบี้ยนโยบายครั้งที่ 4 ติดต่อกัน รวมปรับขึ้น 1% ต่อปี นับตั้งแต่การปรับขึ้นในเดือนสิงหาคม 2565 นั้น ที่ประชุมคณะกรรมการบริหารสินทรัพย์ หนี้สิน และการเงิน (ALCO) ของ ธอส. ในวันนี้จึงได้มีมติให้ปรับขึ้นอัตราดอกเบี้ยเงินกู้ทุกประเภท 0.25% ต่อปี มีผลตั้งแต่วันที่ 26 มกราคม 2566 เป็นต้นไป เพื่อให้สอดคล้องกับอัตราดอกเบี้ยเงินกู้ในตลาด ทั้งนี้ ในปี 2565 ธอส. ได้มีการประกาศปรับขึ้นอัตราดอกเบี้ยเฉพาะอัตราดอกเบี้ยเงินฝาก แต่ตรึงอัตราดอกเบี้ยเงินกู้ไว้มาโดยตลอดเพื่อสนับสนุนนโยบายรัฐบาลในการช่วยให้ลูกค้าเงินกู้ของธนาคารให้ได้มีเวลาปรับตัวรับกับภาวะดอกเบี้ยขาขึ้นในอนาคต และยังเป็นการปรับขึ้นอัตราดอกเบี้ยครั้งแรกในรอบ 2 ปี 9 เดือน นับตั้งแต่วันที่ 25 พฤษภาคม 2563 อีกด้วย โดยมีรายละเอียด ดังนี้
- อัตราดอกเบี้ยเงินกู้ลูกค้ารายย่อยชั้นดี (MRR) จาก 6.15% ต่อปี ปรับเพิ่มขึ้นเป็น 6.40% ต่อปี
- อัตราดอกเบี้ยเงินกู้ลูกค้ารายใหญ่ชั้นดี ประเภทเงินกู้แบบมีระยะเวลา (MLR) จาก 5.75% ต่อปี ปรับเพิ่มขึ้น เป็น 6.00% ต่อปี
- อัตราดอกเบี้ยเงินกู้ลูกค้ารายใหญ่ชั้นดี ประเภทเงินกู้เบิกเกินบัญชี (MOR) จาก 5.90% ต่อปี ปรับเพิ่มขึ้น เป็น 6.15% ต่อปี
ทั้งนี้ ธอส. ยืนยันว่าการปรับขึ้นอัตราดอกเบี้ยเงินกู้ในครั้งนี้ จะไม่ส่งผลให้ลูกค้าส่วนใหญ่ของธนาคารต้องผ่อนชําระเงินงวดเพิ่มขึ้น เนื่องจากธนาคารได้จัดทําผลิตภัณฑ์สินเชื่อที่มีการคํานวณเงินงวดให้มีจํานวนเผื่อกรณีมีการปรับอัตราดอกเบี้ยไว้ให้กับลูกค้าอยู่แล้ว และ ธอส. ยังคงตระหนักถึงการดูแลลูกค้ากลุ่มเปราะบางที่รายได้ยังไม่กลับเข้าสู่ภาวะปกติให้ได้รับความช่วยเหลือผ่านมาตรการต่าง ๆ ของธนาคารอย่างเหมาะสมทั้งการลดภาระทางการเงิน การปรับปรุงโครงสร้างหนี้ และการเสริมสภาพคล่องต่อไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL, Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-​ผู้ช่วย รมต.เกษตรฯ เยือนอีสาน เปิดงานบุญข้าวคูณลานกุ้มข้าวใหญ่ ประจำปี 2566
วันพฤหัสบดีที่ 26 มกราคม 2566
​ผู้ช่วย รมต.เกษตรฯ เยือนอีสาน เปิดงานบุญข้าวคูณลานกุ้มข้าวใหญ่ ประจําปี 2566
​ผู้ช่วย รมต.เกษตรฯ เยือนอีสาน เปิดงานบุญข้าวคูณลานกุ้มข้าวใหญ่ ประจําปี 2566 ณ กลุ่มเกษตรกรทํานาเศรษฐกิจพอเพียงตําบลกุดน้ําใส อ.น้ําพอง จ.ขอนแก่น ย้ํารัฐบาลทํางานเต็มที่ เพื่อประชาชน
เมื่อวันที่ 25 ม.ค. 66 นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ลงพื้นที่ตรวจราชการและเปิดงานงานบุญข้าวคูณลานกุ้มข้าวใหญ่ ประจําปี 2566 พร้อมมอบนโยบาย พบปะประชาชน และเยี่ยมชมผลงานของหน่วยงานในจังหวัดและกลุ่มเกษตรกร ณ กลุ่มเกษตรกรทํานาเศรษฐกิจพอเพียงตําบลกุดน้ําใส อ.น้ําพอง จ.ขอนแก่น ซึ่งการจัดงานบุญข้าวคูณลานนี้ เป็นงานบุญสําคัญของพี่น้องเกษตรกรชาวนาในภาคตะวันออกเฉียงเหนือ เพราะชาวนามีความเชื่อว่า พระแม่โพสพ เป็นผู้มีอํานาจที่สามารถดลบันดาลให้ข้าวเจริญงอกงาม นําความอุดมสมบูรณ์มาให้ชาวนา และเพื่อเป็นการสํานึกในบุญคุณของข้าวที่ใช้เลี้ยงชีวิตทุกคนมาช้านาน และเป็นการแสดงออกถึงพลังแห่งการร่วมแรงร่วมใจของชุมชน อีกทั้งยังเป็นการสืบทอดจิตวิญญาณที่กล้าแกร่งของชาวนา โดยการจัดงานในวันนี้ มีเกษตรกรชาวนามาร่วมในงานบุญใหญ่ร่วม 2,000 คน ยิ่งทําให้เห็นว่างานบุญข้าวคูณลานกุ้มข้าวใหญ่ในวันนี้ เป็นบุญใหญ่ที่มีความสําคัญกับพี่น้องชาวนาอย่างแท้จริง
​​ในส่วนของกระทรวงเกษตรและสหกรณ์ที่กํากับดูแลทั้งสถาบันเกษตรกร และกําหนดนโยบายต่าง ๆ ในการช่วยเหลือเกษตรกรให้สามารถทําการเกษตรและจําหน่ายสินค้าเกษตรให้ได้ราคาที่เหมาะสม และพยายามควบคุมปัจจัยการผลิตที่เป็นต้นทุนในการผลิตให้ต่ําที่สุดเท่าที่จะทําได้ตามกลไกของราคาตลาด ต้องยอมรับว่าปัจจุบัน ราคาปัจจัยการผลิตหลาย ๆ อย่าง เช่น น้ํามัน ปุ๋ย ค่าแรง หรือแม้กระทั่งค่าครองชีพ ปรับตัวสูงขึ้น ส่งผลกระทบโดยตรงต่อพี่น้องเกษตรกร นโยบายของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ จึงมีเป้าหมายในการพัฒนาให้ “เกษตรกรมีคุณภาพชีวิตที่ดี มีรายได้เพิ่มขึ้น” โดยมุ่งเน้นให้ “เกษตรกรรวมกลุ่มกันช่วยเหลือตนเองและช่วยเหลือซึ่งกันและกันในรูปแบบของสหกรณ์” สร้างความเข้มแข็งให้แก่องค์กรของชุมชน โดยส่งเสริมให้นําแนวทางตลาดนําการผลิต การส่งเสริมการเกษตรแบบแปลงใหญ่ และการนําเทคโนโลยีการเกษตร มาประยุกต์ใช้ในการบวนการผลิต     เพื่อลดต้นทุน ลดค่าใช้จ่าย และสร้างรายได้ให้แก่เกษตรกรอย่างยั่งยืน พร้อมทั้งสร้างระบบการเงินการบัญชีที่มีการตรวจสอบตามมาตรฐานสากล เป็นที่ยอมรับและเชื่อถือได้ สร้างความโปร่งใสในทุก ๆ กระบวนการทํางาน เพื่อสร้างความเชื่อมั่นให้กับสมาชิกสหกรณ์และกลุ่มเกษตรกร รวมถึงบุคคลภายนอกที่มีส่วนเกี่ยวข้อง
​​"ขอขอบคุณทุกหน่วยงานที่ร่วมกันขับเคลื่อนกิจกรรมต่าง ๆ ในวันนี้ และขอบคุณฝ่ายราชการที่กํากับดูแล สนับสนุนเกษตรกรและสถาบันเกษตรกร ให้สามารถช่วยเหลือตนเองและมีความเข้มแข็งในทุก ๆ ด้าน เพราะเราทุกคนมีเป้าหมายเดียวกันคือการสร้างความอยู่ดีกินดี สร้างความสุข และสร้างรอยยิ้มให้กับพี่น้องเกษตรกร" นายนราพัฒน์ กล่าว
รัฐบาลไทย-ข่าวทำเนียบรัฐบาล-กรมทางหลวง เชิญชวนขับรถชมวิวถนนสายโรแมนติก “น่าน - ภูลังกา - เชียงราย”
วันพฤหัสบดีที่ 26 มกราคม 2566
กรมทางหลวง เชิญชวนขับรถชมวิวถนนสายโรแมนติก “น่าน - ภูลังกา - เชียงราย”
.....
กรมทางหลวง (ทล.) กระทรวงคมนาคม ขานรับมาตรการกระตุ้นเศรษฐกิจของรัฐบาล ในการสนับสนุนการท่องเที่ยวภายในประเทศ โดยดําเนินการเตรียมความพร้อมปรับปรุงภูมิทัศน์ถนนสายโรแมนติก “น่าน - ภูลังกา - เชียงราย” ทางหลวงหมายเลข 1148 ให้มีความสวยงามเพื่อรองรับนักท่องเที่ยว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มุ่งเน้นการกํากับดูแลการพัฒนาระบบคมนาคมให้มีความสะดวกและปลอดภัย เพื่อส่งเสริมเศรษฐกิจ การท่องเที่ยว กระจายรายได้สู่ชุมชน ทําให้ประชาชน มีคุณภาพชีวิตที่ดีและสนับสนุนการพัฒนาประเทศอย่างยั่งยืน
นายสราวุธ ทรงศิวิไล อธิบดีกรมทางหลวง เปิดเผยว่า ทล. โดยแขวงทางหลวงน่านที่ 2 ได้ดําเนินการปรับปรุงภูมิทัศน์สองข้างทางหลวงหมายเลข 1148 ตอน ท่าวังผา - ผาหลัก ระหว่าง กม. ที่ 0 - 50 ในพื้นที่อําเภอท่าวังผา สองแคว และเชียงคํา จังหวัดน่าน ระยะทางรวม 50 กิโลเมตร เพื่ออํานวยความสะดวก และปลอดภัยแก่นักท่องเที่ยวและผู้สัญจรไปมา โดยการตีเส้นจราจร ทําความสะอาดป้ายจราจร ป้ายแนะนําสถานที่ท่องเที่ยว และตัดหญ้าบริเวณสองข้างทาง เป็นต้น เพื่อเพิ่มศักยภาพของทางหลวงและวิสัยทัศน์ในการขับขี่ รองรับการเดินทางท่องเที่ยวบนทางหลวงหมายเลข 1148 ซึ่งเป็นอีกหนึ่งเส้นทางที่มีบรรยากาศน่าประทับใจ โดยสองข้างทางสวยงาม โรแมนติก เป็นทิวทัศน์ภูเขา ทุ่งหญ้า และป่าไม้ ลักษณะเป็นทางหลวงขนาด 2 ช่องจราจร ผิวแอสฟัลท์คอนกรีต และมีสถานที่ท่องเที่ยวยอดนิยมคือ วนอุทยานภูลังกาที่นักท่องเที่ยวนิยมมาชมทะเลหมอกในตอนเช้า สําหรับผู้ที่สนใจจะเดินทางไปท่องเที่ยววนอุทยานภูลังกาสามารถเดินทางไปตามทางหลวงหมายเลข 101 สายน่าน - เฉลิมพระเกียรติ ถึงอําเภอท่าวังผา กม. ที่ 412+324 แยกซ้ายไปตามทางหลวงหมายเลข 1148 สายท่าวังผา - เชียงคํา บริเวณ กม. ที่ 70+000 บ้านปางมะโอ ตําบลผาช้างน้อย อําเภอปง จังหวัดน่าน ซึ่งนักท่องเที่ยวสามารถจอดแวะชมวิวทิวทัศน์ที่สวยงามและเก็บภาพความประทับใจได้ตลอดเส้นทางสายนี้
ทั้งนี้ ทล. ขอความร่วมมือประชาชนเดินทางอย่างปลอดภัยและใส่ใจสิ่งแวดล้อม โปรดใช้ความระมัดระวังในการใช้เส้นทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” เพื่อความสะดวกปลอดภัยของผู้ร่วมทาง หากต้องการสอบถามสภาพเส้นทาง สภาพการจราจรหรือขอความช่วยเหลือต่าง ๆ สามารถติดต่อได้ที่สายด่วน ทล. โทร. 1586 โทรฟรีทุกเครือข่ายตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มศักยภาพการคมนาคมขนส่ง ส่งเสริมเศรษฐกิจ กระจายรายได้สู่ชุมชน
วันพฤหัสบดีที่ 26 มกราคม 2566
กรมทางหลวงชนบท เพิ่มศักยภาพการคมนาคมขนส่ง ส่งเสริมเศรษฐกิจ กระจายรายได้สู่ชุมชน
ตามนโยบายของรัฐมนตรีว่าการกระทรวงคมนาคม ก่อสร้างถนนเชิงลาดสะพานข้ามแม่น้ําหลังสวน จังหวัดชุมพร เสร็จสมบูรณ์
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 11 (สุราษฎร์ธานี) ดําเนินโครงการก่อสร้างถนนเลียบชายฝั่งทะเลภาคใต้ (Thailand Riviera) ถนนทางหลวงชนบทสายบ้านบางคอย - บ้านทุ่งคาน้อย อําเภอเมือง จังหวัดชุมพร ระยะทาง 8.658 กิโลเมตร เพื่อพัฒนาโครงข่ายถนนให้มีความต่อเนื่องเป็นถนนท่องเที่ยวชายฝั่งทะเลระดับสากล ส่งเสริมเศรษฐกิจการท่องเที่ยว กระจายรายได้สู่ชุมชนอย่างยั่งยืน ทําให้ประชาชนและนักท่องเที่ยวได้รับความสะดวกปลอดภัยในการเดินทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่ง ทช. ได้ดําเนินการก่อสร้างเป็นผิวจราจรแบบคอนกรีตเสริมเหล็ก ขนาด 2 ช่องจราจร ไป - กลับ พร้อมก่อสร้างสะพานคอนกรีต 1 แห่ง ติดตั้งป้ายจราจร ราวเหล็กกันรถ และหลักนําโค้ง ซึ่งปัจจุบันโครงการดังกล่าวได้ดําเนินการก่อสร้างเสร็จสมบูรณ์
รัฐบาลไทย-ข่าวทำเนียบรัฐบาล-"ทิพานัน" เผย "พล.อ.ประยุทธ์" เร่งแก้ปัญหาหนี้ครู  ชวนเข้า“โครงการแก้ไขปัญหาหนี้สินข้าราชการครูและบุคลากรทางการศึกษา” ชูศธ.ขับเคลื่อนแก้หนี้เป็นรูปธรรม
วันพฤหัสบดีที่ 26 มกราคม 2566
26/01/2566
"ทิพานัน" เผย "พล.อ.ประยุทธ์" เร่งแก้ปัญหาหนี้ครู  ชวนเข้า“โครงการแก้ไขปัญหาหนี้สินข้าราชการครูและบุคลากรทางการศึกษา” ชูศธ.ขับเคลื่อนแก้หนี้เป็นรูปธรรม
"ทิพานัน" เผย "พล.อ.ประยุทธ์" เร่งแก้ปัญหาหนี้ครู  ชวนเข้า“โครงการแก้ไขปัญหาหนี้สินข้าราชการครูและบุคลากรทางการศึกษา” ชูศธ.ขับเคลื่อนแก้หนี้เป็นรูปธรรม บูรณาการ13หน่วยงาน มุ่งแก้เหลื่อมล้ํา-ความยากจนทุกมิติ
วันนี้ (26 ม.ค.66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยการแก้ไขปัญหาหนี้สินภาคครัวเรือนเป็นวาระสําคัญ ทั้งนี้พล.อ.ประยุทธ์พอใจกระทรวงศึกษาธิการ ที่ได้เร่งขับเคลื่อนการแก้ไขปัญหาอย่างเป็นรูปธรรม โดยล่าสุดนางสาวตรีนุช เทียนทอง รัฐมนตรีว่าการกระทรวงศึกษาธิการ ได้เป็นประธานพิธีลงนามบันทึกข้อตกลงความร่วมมือ “การดําเนินการโครงการแก้ไขปัญหาหนี้สินข้าราชการครูและบุคลากรทางการศึกษา” ระหว่างกระทรวงศึกษาธิการ กับหน่วยงานและสถาบันการเงิน 12 แห่ง เพื่อต่อยอด“โครงการแก้ไขปัญหาหนี้สินครู สร้างโอกาสใหม่ให้ครูไทย” และ “มหกรรมการเงินเพื่อครูไทย” ที่มีการช่วยเหลือและปรับโครงสร้างหนี้ให้ครูที่เข้าร่วมโครงการไปแล้วกว่า 10,300 ล้านบาท รวมไปถึงการเจรจาลดดอกเบี้ยกับสหกรณ์ออมทรัพย์ครูทั่วประเทศ
น.ส.ทิพานัน กล่าวว่า ความร่วมมือของ 13 หน่วยงานในครั้งนี้ เป็นการบูรณาการและประสานความร่วมมือ เพื่อจัดกิจกรรมตามโครงการแก้ไขปัญหาหนี้สินครูและบุคลากรทางการศึกษา และมีบทบาทหน้าที่ของแต่ละหน่วยงาน เพื่อแก้ปัญหาหนี้สินครูอย่างยั่งยืน โดยดึงจุดแข็งของแต่ละหน่วยงานเข้าช่วยเหลือจัดการแก้ไขหนี้และการอบรมความรู้ปลูกฝังวินัยการเงิน พร้อมทั้งให้สิทธิพิเศษต่างๆ สําหรับการชําระหนี้ การกู้ยืม การออม และการลงทุน เพื่อช่วยเหลือให้ครูและบุคลากรทางการศึกษามีคุณภาพชีวิตที่ดีขึ้น
รองโฆษกประจําสํานักนายกรัฐมนตรี กล่าวว่า ปัจจุบันครูทั่วประเทศ เป็นหนี้อยู่ในทุกสถาบันการเงินจํานวนกว่า 900,000 ราย วงเงินรวม 1.4 ล้านล้านบาท ซึ่งในปีที่ผ่านมามีครูลงทะเบียนเข้าร่วมโครงการปรับโครงสร้างหนี้แล้วกว่า 40,000 ราย วงเงิน 10,000 ล้านบาท โดยในปีนี้กระทรวงศึกษาธิการตั้งเป้าปรับโครงสร้างหนี้ให้ครูที่เข้าร่วมโครงการอีกกว่าร้อยละ 90
“รัฐบาลจึงขอเชิญชวนครูและบุคลากรทางการศึกษาเข้าร่วมโครงการ เพื่อหาแนวทางแก้ไขปัญหาหนี้ที่เหมาะสม โดยเมื่อปัญหาหนี้สินครูได้รับการแก้ไขอย่างมีประสิทธิภาพ และทั่วถึง จะลดความกังวลเรื่องความเป็นอยู่ ยกระดับคุณภาพชีวิตของครูให้ดีขึ้นและมีศักดิ์ศรี ซึ่งจะส่งผลต่อการคุณภาพทางการศึกษา โดยการแก้ไขปัญหาหนี้สินครู ควบคู่ไปกับการไขปัญหาหนี้สินของประชาชนกลุ่มอื่นๆ ตามที่พล.อ.ประยุทธ์มุ่งมั่นในการแก้ไขปัญหาความเหลื่อมล้ําและความยากจนในทุกมิติ”รองโฆษกประจําสํานักนายกรัฐมนตรี ระบุ
-----------------
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มศักยภาพการคมนาคมขนส่ง ส่งเสริมเศรษฐกิจ กระจายรายได้สู่ชุมชน
วันพฤหัสบดีที่ 26 มกราคม 2566
กรมทางหลวงชนบท เพิ่มศักยภาพการคมนาคมขนส่ง ส่งเสริมเศรษฐกิจ กระจายรายได้สู่ชุมชน
ตามนโยบายของรัฐมนตรีว่าการกระทรวงคมนาคม ก่อสร้างถนนเชิงลาดสะพานข้ามแม่น้ําหลังสวน จังหวัดชุมพร เสร็จสมบูรณ์
กรมทางหลวงชนบท (ทช.) กระทรวงคมนาคมโดยแขวงทางหลวงชนบทชุมพร ดําเนินโครงการก่อสร้างถนนเชิงลาดสะพานข้ามแม่น้ําหลังสวน ตําบลพระรักษ์ อําเภอพะโต๊ะ จังหวัดชุมพร เนื่องด้วยประชากรส่วนใหญ่ในพื้นที่ประกอบอาชีพทางการเกษตรและอุตสาหกรรมเป็นหลัก อีกทั้งถนนสายดังกล่าวยังเป็นเส้นทางคมนาคมขนส่ง และเส้นทางลัดเชื่อมกับถนนสายหลัก ทําให้จังหวัดชุมพรมีศักยภาพและความพร้อมในการเจริญเติบโตในหลายด้าน ทั้งนี้ เพื่อให้การเชื่อมต่อโครงข่ายคมนาคมให้มีประสิทธิภาพ ประชาชนสามารถขนส่งพืชผลทางการเกษตร เช่น ยางพารา ปาล์มน้ํามัน กาแฟ ทุเรียน ได้อย่างรวดเร็วยิ่งขึ้น ลดค่าใช้จ่ายในการเดินทาง ตลอดจนส่งเสริมเศรษฐกิจ การท่องเที่ยว และคุณภาพชีวิตของประชาชนในพื้นที่ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
ทช.จึงได้ดําเนินโครงการก่อสร้างถนนเชิงลาดสะพานข้ามแม่น้ําหลังสวน เป็นถนนลาดยางแอสฟัลท์ติกคอนกรีต ผิวทางกว้าง 6 เมตร ไหล่ทางกว้างข้างละ 1 เมตร ระบบระบายน้ํา ติดตั้งป้ายจราจรและอุปกรณ์อํานวยความปลอดภัย ช่วง กม. ที่ 0+800 - 3+200 พร้อมก่อสร้างสะพานคอนกรีตเสริมเหล็ก ความกว้าง 9 เมตร ความยาว 28 เมตร ช่วง กม. ที่ 2+211 - 2+239 รวมระยะทาง 2.4 กิโลเมตร ใช้งบประมาณในการก่อสร้าง 24.74 ล้านบาท ปัจจุบันได้ดําเนินการเสร็จสมบูรณ์ พร้อมเปิดให้ประชาชนใช้สัญจรได้เรียบร้อยแล้ว
รัฐบาลไทย-ข่าวทำเนียบรัฐบาล-คืบหน้ากิจการอวกาศ ไทยพร้อมยิงดาวเทียมสำรวจโลกมาตรฐานระดับ industrial grade ดวงแรกของไทยปีนี้
วันพฤหัสบดีที่ 26 มกราคม 2566
26/01/2566
คืบหน้ากิจการอวกาศ ไทยพร้อมยิงดาวเทียมสํารวจโลกมาตรฐานระดับ industrial grade ดวงแรกของไทยปีนี้
คืบหน้ากิจการอวกาศ ไทยพร้อมยิงดาวเทียมสํารวจโลกมาตรฐานระดับ industrial grade ดวงแรกของไทยปีนี้
วันนี้ 26 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าการส่งดาวเทียมสํารวจโลก THEOS-2 สู่อวกาศซึ่งเป็นดาวเทียมสํารวจดวงแรกของประเทศไทยในระดับ Industrial Grade จากผลงานของ 20 วิศวกรดาวเทียมไทยที่ได้พัฒนาร่วมกับองค์กรต่างประเทศที่มีความเชี่ยวชาญ ความชํานาญ และมีชื่อเสียงระดับโลกด้านเทคโนโลยีอวกาศ โดยทางสํานักงานพัฒนาเทคโนโลยีอวกาศและภูมิสารสนเทศ (GISTDA) คาดว่านําส่งดาวเทียมในปี 2566 นี้
ทั้งนี้ การดําเนินงานของดาวเทียมTHEOS-2 แบ่งเป็น 3 ส่วนใหญ่ๆ คือ
1. ดาวเทียมหลัก (THEOS-2) 1 ดวง และดาวเทียมเล็ก (THEOS-2A) 1 ดวง แล้วเสร็จเรียบร้อย โดยดาวเทียมหลัก (THEOS-2) หรือ Main satellite ขนาด 425 กิโลกรัม เป็นดาวเทียมที่สามารถบันทึกภาพรายละเอียดสูง 50 เซนติเมตร เป็นดาวเทียมปฏิบัติการ เพื่อการใช้งานด้านการติดตามพื้นที่ทั้งในประเทศและต่างประเทศ งานด้านความมั่นคง และการบริหารจัดการเหตุการณ์ภัยพิบัติต่าง ๆ ในภาวะวิกฤต ส่วนของดาวเทียมเล็ก (THEOS-2A) ขนาด 100 กิโลกรัม เป็นดาวเทียมสํารวจทรัพยากรดวงแรกที่มีมาตรฐานในระดับ Industrial grade ที่ออกแบบและพัฒนาโดยทีมวิศวกรดาวเทียมของไทยกว่า 20 คนการพัฒนาดาวเทียม โดยคาดว่าดาวเทียม ทั้ง 2 ดวง จะขึ้นสู่วงโคจรในปี 2566
2. ศูนย์ทดสอบและประกอบดาวเทียมแห่งชาติ (National Assembly Integration and Test: AIT) ตั้งอยู่ ณ อุทยานรังสรรค์นวัตกรรมอวกาศ (Space Krenovation Park – SKP) อําเภอศรีราชา จังหวัดชลบุรี เป็นศูนย์ที่มีอุปกรณ์เครื่องมือและห้องปฏิบัติการที่ทันสมัยได้มาตรฐานสากล เพื่อรองรับการพัฒนาชิ้นส่วนอุปกรณ์ สร้าง ประกอบ และทดสอบดาวเทียม ตั้งแต่ Cubesat จนถึง Small Sat ในประเทศไทยและใช้ในการทดสอบดาวเทียม THEOS-2A ก่อนนําส่งดาวเทียมขึ้นสู่วงโคจร
3. การพัฒนาแอปพลิเคชั่นภูมิสารสนเทศ เพื่อการใช้งานภูมิสารสนเทศขั้นสูงประกอบการตัดสินใจในระดับนโยบาย ให้กับรัฐบาลและหน่วยงานที่เกี่ยวข้อง เน้นการผสมผสานของโซลูชั่น (Integrated Solutions) ใน 6 ด้านตามภารกิจสําคัญของประเทศ ได้แก่ 1) ด้านเกษตรและความมั่งคงทางอาหาร 2) ด้านการบริหารจัดการน้ําแบบองค์รวม 3) ด้านการจัดการภัยพิบัติ 4) ด้านทรัพยากรธรรมชาติและระบบนิเวศ 5) ด้านการวางแผนพัฒนาเขตเมือง และ 6) ด้านความมั่นคง ที่จะสามารถนําไปร่วมในการขับเคลื่อนและสร้างนโยบายในระดับชาติอย่างมีประสิทธิภาพ
นางสาวรัชดา กล่าวต่อว่า การพัฒนาเทคโนโลยีอวกาศและส่งเสริมให้เกิดอุตสาหกรรมอวกาศ (Space Industry) เป็น 1 ใน 10 New S-Curve หรืออุตสาหกรรมใหม่แห่งอนาคตของประเทศไทย ที่รัฐบาลส่งเสริมและสนับสนุนอย่างเต็มที่เพื่อเพิ่มขีดความสามารถในการแข่งขันกับประเทศอื่นๆ ซึ่งส่งผลต่อการกระตุ้นการขยายตัวทางเศรษฐกิจ ลดความเหลื่อมล้ํา สร้างการกระจายรายได้ และสร้างความมั่นคงทางสังคม ทั้งนี้ นอกจากการขับเคลื่อนโครงการดาวเทียม THEOS-2 แล้ว รัฐบาลยังได้มีการดําเนินงานในภารกิจสําคัญอื่น อาทิ การจัดทําร่างพระราชบัญญัติกิจการอวกาศเพื่อส่งเสริมความร่วมมือด้านเทคโนโลยีอวกาศและดําเนินกิจกรรมอวกาศระหว่างประเทศ และการส่งเสริมการลงทุนด้านอุตสาหกรรมการบินและอวกาศในพื้นที่อีอีซี เป็นต้น
รัฐบาลไทย-ข่าวทำเนียบรัฐบาล-ประกาศความสำเร็จครั้งใหญ่! “จุรินทร์” นับหนึ่ง FTA ประวัติศาสตร์ ไทย-อียู หลังถกร่วม 2 ฝ่าย ที่บรัสเซลส์ ทำไทยได้แต้มต่อตลาดใหม่ 27 ประเทศ
วันพฤหัสบดีที่ 26 มกราคม 2566
ประกาศความสําเร็จครั้งใหญ่! “จุรินทร์” นับหนึ่ง FTA ประวัติศาสตร์ ไทย-อียู หลังถกร่วม 2 ฝ่าย ที่บรัสเซลส์ ทําไทยได้แต้มต่อตลาดใหม่ 27 ประเทศ
วันที่ 26 มกราคม 2566 เวลา 9.00 น. นายจุรินทร์ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ แถลงผลการหารือทวิภาคีกับ H.E. Mr. Valdis Dombrovskis (นายวัลดิส โดมโบรฟสกิส)
รองประธานคณะกรรมาธิการยุโรปด้านเศรษฐกิจและกรรมาธิการยุโรปด้านการค้า หรือรองนายกรัฐมนตรีและรัฐมนตรีว่าการกระทรวงการค้าของสหภาพยุโรปในช่วงเย็นวันที่ 25 มกราคม 2566 ตามเวลาท้องถิ่น ที่ Le Berlaymont กรุงบรัสเซลส์ ราชอาณาจักรเบลเยียม
นายจุรินทร์ กล่าวว่า วันนี้ถือเป็นวันประวัติศาสตร์ของไทยกับสหภาพยุโรป ได้มีการเจรจาทํา FTA ระหว่างไทยกับสหภาพยุโรปวันนี้เป็นการเจรจาที่มีผลสัมฤทธิ์ที่ฝ่ายการเมืองของทั้ง 2 ฝ่าย มีข้อสรุปแสดงเจตจํานงร่วมกันในการเริ่มต้นให้แต่ละฝ่าย ดําเนินกระบวนการภายใน เพื่อนําไปสู่การจัดทํา FTA ระหว่าง 2 ฝ่ายต่อไปโดยเร็ว ถือเป็นครั้งแรกที่ฝ่ายการเมืองทั้ง 2 ฝ่ายประชุมและแสดงเจตจํานงร่วมกัน ในส่วนของประเทศไทย ตนจะนําเข้าหารือเดินหน้าสู่การนําเข้าที่ประชุมคณะรัฐมนตรีให้ความเห็นชอบในการจัดทํา FTA ไทย-อียู ต่อไป ส่วนรองนายกรัฐมนตรีและรัฐมนตรีการค้าของสหภาพยุโรป จะนําผลการหารือวันนี้ไปดําเนินการภายในของสหภาพยุโรปขอคํารับรองจากสมาชิก 27 ประเทศต่อไป ตั้งเป้าจะดําเนินการตามกระบวนการภายในให้เสร็จสิ้นโดยเร็วที่สุด เพื่อประกาศนับหนึ่งการเริ่มต้นเจรจา FTA ไทยกับสหภาพยุโรปอย่างเป็นทางการต่อไป ทั้งสองฝ่ายตั้งเป้าว่าจะดําเนินการให้เสร็จสิ้นภายในไตรมาสแรกของปีนี้ ซึ่งเราใช้ความพยายามในการทํา FTA กับสหภาพยุโรปเกือบ 10 ปีมาแล้วแต่ยังไม่สามารถนับหนึ่งในลักษณะนี้ได้อย่างเป็นรูปธรรม
ข้อมูลการค้าระหว่างไทยกับสหภาพยุโรปสหภาพยุโรปถือเป็นคู่ค้าอันดับที่ 4 ของไทยรองจากจีน สหรัฐอเมริกา และญี่ปุ่น มูลค่าการค้าระหว่างไทยกับอียู ปี 2565 41,038 ล้านเหรียญสหรัฐ มูลค่าการค้าเพิ่มขึ้น 2.87% สัดส่วนการค้าที่ไทยค้ากับสหภาพยุโรป ประมาณ 7% ของการค้ากับโลก ถือว่าเป็นคู่ค้าที่มีความสําคัญ และไทยส่งออกไปอียูปี 2565 คิดเป็น 22,794 ล้านเหรียญสหรัฐ (843,378 ล้านบาท)เพิ่มขึ้น 5.17% สินค้าที่ไทยส่งออกไปอียูส่วนใหญ่ คือ คอมพิวเตอร์และอุปกรณ์ รถยนต์และอุปกรณ์ แอร์และอุปกรณ์ ผลิตภัณฑ์ยางพารา อัญมณีและเครื่องประดับ ไก่แปรรูป เป็นต้น สินค้าที่นําเข้าจากอียูสําคัญ เช่น เครื่องจักรกล เคมีภัณฑ์ และยาเป็นต้น ปัจจุบันอียูมี FTA กับประเทศอาเซียน 2 ประเทศคือ เวียดนามและสิงคโปร์ ถ้ากระบวนการทั้งหมดเป็นไปตามเป้าหมายประเทศไทยจะเป็นประเทศที่ 3 ถ้าประสบความสําเร็จ ประเทศไทยจะมีตลาดการค้าที่ได้เราได้เปรียบคู่แข่งขันจากประเทศอื่นเพิ่มขึ้น 27 ประเทศ เป็นแต้มต่อสําหรับประเทศไทยต่อไปในอนาคต เป็นการสร้างเงิน สร้างอนาคตให้กับประเทศต่อไป
โดยตั้งใจว่าจะเสนอเข้า ครม.ให้ได้ภายในสองสัปดาห์นี้ เพราะทางอียูเร่งดําเนินกระบวนการภายในขอคํารับรองจาก 27 ประเทศให้เสร็จโดยเร็วเช่นกัน หัวหน้าฝ่ายไทยเป็นกรมเจรจาการค้าระหว่างประเทศโดยอธิบดีกรมเจรจาการค้าระหว่างประเทศจะเป็นหน่วยงานเจรจาคู่กับกรมเจรจาการค้าระหว่างประเทศของอียูและหน่วยงานที่เกี่ยวข้องต่อไป
รัฐบาลไทย-ข่าวทำเนียบรัฐบาล-กยศ. ร่วมงานมหกรรมร่วมใจแก้หนี้ อำเภอหาดใหญ่ จังหวัดสงขลา ระหว่างวันที่ 27 - 29 ม.ค. 66
วันพฤหัสบดีที่ 26 มกราคม 2566
26/01/2566
กยศ. ร่วมงานมหกรรมร่วมใจแก้หนี้ อําเภอหาดใหญ่ จังหวัดสงขลา ระหว่างวันที่ 27 - 29 ม.ค. 66
กยศ.  เชิญชวนผู้กู้ยืมเข้าร่วมงานมหกรรมร่วมใจแก้หนี้ ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” ระหว่างวันที่ 27 - 29 มกราคม 2566 นี้ ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อําเภอหาดใหญ่ จังหวัดสงขลา
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมเข้าร่วมงานมหกรรมร่วมใจแก้หนี้ จัดโดยกระทรวงการคลัง ธนาคารแห่งประเทศไทย และสถาบันการเงินของรัฐทุกแห่ง ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” พร้อมให้คําปรึกษาด้านการกู้ยืมและการชําระหนี้ เพื่อช่วยเหลือประชาชน ระหว่างวันที่ 27 - 29 มกราคม 2566 นี้ ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อําเภอหาดใหญ่ จังหวัดสงขลา
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ได้เข้าร่วมงานมหกรรมร่วมใจแก้หนี้ ภายใต้แนวคิด “มีหนี้ต้องแก้ไข เริ่มต้นใหม่อย่างยั่งยืน” ระหว่างวันที่ 27 - 29 มกราคม 2566 เวลา 10.00 - 18.00 น. ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อําเภอหาดใหญ่ จังหวัดสงขลา จัดโดยกระทรวงการคลัง ธนาคารแห่งประเทศไทย และสถาบันการเงินของรัฐทุกแห่ง เพื่อช่วยเหลือลูกหนี้กลุ่มเปราะบางที่รายได้ยังไม่กลับมาเต็มที่ และอาจได้รับผลกระทบเพิ่มเติมจากค่าครองชีพที่สูงขึ้น โดยสถาบันการเงินได้ร่วมมือกันเพื่อช่วยลดปัญหาหนี้สินประชาชน พร้อมให้คําปรึกษาและวางแผนแก้ปัญหาหนี้สินอย่างถูกต้อง ต่อยอดสินเชื่อธุรกิจให้เดินต่อได้ และยังมีเงินฝากดอกเบี้ยสูง รวมถึงมีสินทรัพย์รอการขายจากธนาคารต่าง ๆ มากมาย ทั้งนี้ กองทุนขอเชิญชวนผู้กู้ยืม กยศ. และผู้ที่สนใจเข้าร่วมงาน โดยสามารถติดต่อขอรับคําปรึกษาด้านการกู้ยืมและการชําระหนี้ได้ที่ บูธ กยศ.” ผู้จัดการกองทุนฯ กล่าวในที่สุด